ΓΡΑΠΤΗ ΕΡΩΤΗΣΗ E-0690/00

υποβολή: Antonio Di Pietro (ELDR) προς την Επιτροπή

(9 Μαρτίου 2000)

Θέμα: Εγκατάσταση ενός Κέντρου Ασφαλούς Οδήγησης στο Μεγάλο Δουκάτο του Λουξεμβούργου

Η αρχή της ελευθερίας εγκατάστασης που θεσπίζεται από το άρθρο 43 της Συνθήκης των Ευρωπαϊκών Κοινοτήτων, βάσει του οποίου απαγορεύεται κάθε περιορισμός στην ελεύθερη εγκατάσταση ενός πολίτη κράτους μέλους στο έδαφος ενός άλλου κράτους μέλους, είναι ένας από τους πυλώνες επί των οποίων στηρίζεται η οικοδόμηση της Ευρωπαϊκής Ένωσης.

Βάσει του δικαιώματος αυτού, απαγορεύονται όλοι οι περιορισμοί σχετικά με το άνοιγμα πρακτορείων, θυγατρικών ήποκαταστημάτων εκ μέρους πολιτών ενός κράτους μέλους εγκατεστημένων στο έδαφος ενός άλλου κράτους μέλους" ως εκ τούτου μπορούν οι τελευταίοι να ιδρύουν και να διευθύνουν επιχειρήσεις και εταιρείεςπό τους όρους που προσδιορίζει η νομοθεσία του κράτους εγκατάστασης έναντι των πολιτών του.

Έχει το κράτος του Λουξεμβούργου το δικαίωμα να αρνείται την αρχή της ελευθερίας εγκατάστασης σε έναν πολίτη της Ένωσης μη λουξεμβουργιανής εθνικότητας, βάσει μιαςποτιθέμενης μη οικονομικής αποδοτικότητας της επιχείρησης που ο τελευταίος θα επιθυμούσε να ιδρύσει; Γνωρίζει η Επιτροπή ότι όλα αυτά συνέβησαν σε βάρος ιταλού πολίτη, ο οποίος βάσει του κανονισμού του Υπουργείου Μεταφορών της 19ης Ιουνίου 1995, επιθυμούσε να εγκαταστήσει ένα Κέντρο Ασφαλούς Οδήγησης στο έδαφος του Μεγάλου Δουκάτου και δεν του χορηγήθηκε η άδεια εγκατάστασης με το σκεπτικό ότι βάσει οικονομικών αξιολογήσεων ένα και μοναδικό κέντρο ανταποκρίνεται σε μεγάλο βαθμό στις ανάγκες της χώρας;

Η διακριτική αυτή άρνηση δεν αλλοιώνει εκ των πραγμάτων τους κανόνες του ελεύθερου ανταγωνισμού και αγοράς αποβαίνοντας οπωσδήποτε σε βάρος της ελευθερίας επιλογής των πολιτών του Λουξεμβούργου;

Γνωρίζει, εξάλλου, η Επιτροπή ότι το Υπουργείο Οικονομικών του Λουξεμβούργου εξέδωσε στις 8 Μαΐου 1999 έναν δεύτερο κανονισμό αναθεωρώντας τον προηγούμενο της 19ης Ιουνίου 1995, πάντοτε σχετικά με την εγκατάσταση ενός Κέντρου Ασφαλούς Οδήγησης στο έδαφος του Μεγάλου Δουκάτου, που καθορίζει όμως νέα τεχνικά κριτήρια, όπως την εκ των πραγμάτων διατήρηση ενός καθεστώτος μονοπωλίουπέρ του μοναδικού σήμεραφισταμένου κέντρου στο Colmar-Berg ιδιοκτησίας Good Year;

Απάντηση του κ. Bolkestein εξ ονόματος της Επιτροπής

(17 Απριλίου 2000)

Όπωςπενθυμίζει ο αξιότιμος βουλευτής, η αρχή της ελεύθερης εγκατάστασης που θεσπίζεται από το άρθρο 43 (πρώην άρθρο 52) της συνθήκης ΕΚ καλύπτει τα φυσικά και νομικά πρόσωπα. Βάσει της εν λόγω αρχής, επιτρέπεται κυρίως το άνοιγμα πρακτορείων, θυγατρικών ήποκαταστημάτων σε κράτος μέλος άλλο από εκείνο όπου βρίσκεται η κύρια εγκατάσταση.

Η Επιτροπή επιθυμεί, ωστόσο, να διευκρινίσει ότι είναι δυνατόν να προβλεφθούν περιορισμοί στην άσκηση της εν λόγω ελευθερίας, σύμφωνα με την αρχή του άρθρου 43 της συνθήκης ΕΚ, εφόσον οι περιορισμοί αυτοί δικαιολογούνται από την ύπαρξη επιτακτικού γενικού συμφέροντος και εφόσον δεν είναι δυσανάλογοι ως προς τον επιδιωκόμενο στόχο" οι λόγοι αυτοί δεν είναι δυνατόν να καλύπτουν συμφέροντα οικονομικής φύσης.

Η συγκεκριμένη κατάσταση που έθιξε ο αξιότιμος βουλευτής γνωστοποιήθηκε στην Επιτροπή και, σύμφωνα με τις πληροφορίες που έχει στη διάθεσή της, φαίνεται ότι η αρνητική απόφαση που έλαβαν οι λουξεμβουργιανές αρχές για οικονομικούς λόγους δεν συνάδει με την αρχή που θεσπίζεται δυνάμει του άρθρου 43 της συνθήκης ΕΚ. Η απόφαση αυτή, η οποία βασίστηκε σε κανονισμό που δεν ίσχυε πλέον στο Λουξεμβούργο κατά τη διαβίβαση

των πληροφοριών προς την Επιτροπή, δεν μπορεί να αποτελέσει το αντικείμενο διαδικασίας επί παραβάσει δυνάμει του άρθρου 226 (πρώην άρθρο 169) της συνθήκης ΕΚ, αλλά μπορεί να αποτελέσει αντικείμενο προσφυγής από το θιγόμενο πρόσωπο με τη χρησιμοποίηση των εθνικών μέσων έννομης προστασίας.

Η Επιτροπή έχει επίσης ενημερωθεί για το γεγονός ότι ο κανονισμός τουπουργείου Μεταφορών της 19ης Ιουνίου 1995 έχει καταργηθεί και αντικατασταθεί τον από κανονισμό της 8ης Μαΐου 1999. Η εξέτασή του αποκαλύπτει λεπτομερή κριτήρια για τη χορήγηση άδειας όσον αφορά τις απαραίτητες δομές κατάρτισης, καθώς και για τον τρόπο διάρθρωσης της κατάρτισης. Ως προς τούτο, η Επιτροπή δεν έχει στη διάθεσή της τις κατάλληλες πληροφορίες ώστε να καταδείξει και να αποδείξει ότι τα εν λόγω κριτήρια έχουν ως αποτέλεσμα να διατηρείται ένα μονοπωλιακό καθεστώς προς όφελος τουφιστάμενου κέντρου στο Colmar-Berg.